wickkiey/tamil-wikipedia-chunked huggingface dataset:
# கொண்டிரெட்டிப்பட்டி

## மக்கள்வகைப்பாடு

இந்த ஊரானது மாவட்டத்தின் தலைநகரான கிருஷ்ணகிரியில் இருந்து கிழக்கில் 37 கிலோமீட்டர் தொலைவிலும், மாநிலத் தலைநகரான சென்னையில் இருந்து 247 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1008 வீடுகள் உள்ளன. கிராமத்தின் மொத்த மக்கள் தொகையானது 3988 ஆகும். இதில் ஆண்கள் எண்ணிக்கை 3049, பெண்களின் எண்ணிக்கை 1939 என உள்ளது. மக்களின் கல்வியறிவு விகிதமானது 65.0% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# தேஜிந்தர் பால்சிங்

**தேஜிந்தர் பால்சிங்** ஒரு இந்திய குண்டு எறிதல் வீரர் ஆவார். இவர் 2019 ஆம் ஆண்டு கத்தார் நாட்டின் தலைநகர் தோகாவில் நடைபெற்ற 23 ஆவது ஆசிய தடகளப் போட்டியில் ஆண்களுக்கான குண்டு எறிதலில் 20.22 மீட்டர் தூரம் எறிந்து தங்கப் பதக்கம் வென்றார்.
# தேஜிந்தர் பால்சிங்

## பிறப்பும், இளமையும்

இவர் இந்தியாவின் பஞ்சாப் மாநிலத்தில் மோகா மாவட்டத்தில் கோசா பாண்டோ என்ற கிராமத்தில் 1994 ஆம் ஆண்டு நவம்பர் மாதம் 13 ஆம் நாள் பிறந்தார். விவசாயக் குடும்பத்தில் பிறந்த இவர் தந்தையின் வலியுறுத்தலின் பேரில் துடுப்பாட்டத்திலிருந்து குண்டு எறிதலுக்கு மாறினார்.
# தேஜிந்தர் பால்சிங்

## விளையாட்டு வாழ்க்கை

2017 ஆம் ஆண்டு சூன் மாதத்தில் பாட்டியாவில் நடந்த பெடரேசன் கோப்பை தேசிய மூத்தோர் பிரிவு 20.40மீ சாதனையைச் செய்தார். இந்த உலக சாம்பியன்சிப் தகுதிக்கான அளவான 20.50மீட்டருக்குச் சற்றுக் குறைவாக செய்திருந்தார். அதைத் தொடர்ந்த மாதத்தில் 2017 ஆம் ஆண்டு புவனேசுவரில் நடந்த ஆசிய தடகளப் போட்டிகளில் 19.77 மீட்டர் தூரம் எறிந்து 0.03 மீட்டர் தொலைவு வேறுபாட்டில் தங்கப்பதக்கத்தை தவற விட்டார். இந்தப் போட்டியில் இவர் வெள்ளிப்பதக்கம் வென்றார்.  
2018 ஆம் ஆண்டு பொதுநலவாய விளையாட்டுப் போட்டிகளில் இவர் 19.42 மீட்டர் தொலைவு எறிந்து எட்டாம் இடத்தையே பிடிக்க முடிந்தது  
2018 ஆம் ஆண்டு ஆகத்து 25 ஆம் நாள், 2018 ஆம் ஆண்டு ஆசிய விளையாட்டுப் போட்டிகளில் 20.75 மீட்டர் அளவு தொலைவு எறிந்து தங்கப் பதக்கத்தை வெற்றி பெற்றார். இதன் மூலம் இவர் ஆசிய விளையாட்டுப் போட்டிகளில் ஆண்கள் பிரிவில் சாதனையையும், இந்திய அளவிலான தேசிய சாதனையையும் முறியடித்தார்.
# சி. சனார்தனன்

**சி. சனார்தனன்**(*C. Janardhanan*) என்பவர் ஓர் இந்திய அரசியல்வாதி ஆவார். இந்தியப் பொதுவுடமைக் கட்சி யின் சார்பாக கேரள சட்டமன்றத் தேர்தலில் திருச்சூர் மாவட்டம் தொகுதியில் போட்டியிட்டு வெற்றி பெற்றார்.1967 மற்றும் 1971 ஆம் ஆண்டுகளில் திருச்சூர் மக்களவைத் தொகுதியின் நாடளுமன்ற உறுப்பினராக இருந்தார்.
# சரிவு சோதனை

**சரிவு சோதனை** (ஆங்கிலம்:**Slump Test**) என்பது எலும்பியல் துறையில் நோயாளிகளுக்கு செய்யப்படும் ஒரு ஆய்வு ஆகும். அவர்களுக்கு பின் தொடை நரம்பு அழுத்தம் உள்ளதா என்று அறிய இது பயன்படுகிறது.
# சரிவு சோதனை

## தேவை

தொடை நரம்பு அழுத்தம் உள்ளதா என்று அறிய இந்த ஆய்வு பயன்படுகிறது.
# சரிவு சோதனை

## வழிமுறை

நோயாளி மேசையின் ஓரமாக உட்காரவேண்டும் பின் ஆய்வு செய்பவர் நோயாளியின் பக்கவாட்டில் நிற்கவேண்டும். சரிவு சோதனை என்பது பல படிநிலைகளை உள்ளடக்கியது. முதலில் நோயாளி முன்புறமாக குனியவேண்டும். பின் ஆய்வு செய்பவர் நோயாளியின் உடல் முன்புறமாக குனிய அழுத்தம் தரவேண்டும். அதன் பின் நோயாளி தன் தாடையை தம் மார்பு பகுதிக்கு அருகில் கொண்டுவர வேண்டும். பின்னர் நோயாளி தாமாகவே ஒரு முழங்கால் முட்டியை நீட்டவேண்டும் மேலும் அதே காலின் கணுக்கால் மேல்நோக்கி மடக்க வேண்டும். இந்த வழிமுறைகளில் எதேனும் ஒரு இடத்தில் வலி ஏற்பட்டாலே அதை நிறுத்தவேண்டும்.
# சரிவு சோதனை

## ஆய்வின் நுட்பம்

இந்த செயல்முறையினால் பின் தொடை நரம்பை சுற்றியுள்ள பகுதிகளில் இருக்கம் அல்லது நீட்சி ஏற்படும்.
# சரிவு சோதனை

## முடிவுகள்

சரிவு சோதனையின் மூலம் நோயாளிக்கு காலின் பின்புறத்தில் வலி ஏற்பட்டால் நரம்பு அழுத்தம் உள்ளது என அறியப்படும்.
# சரிவு சோதனை

## இவற்றை பார்க்க

சரிவு சோதனை செயல்முறையை விளக்கும் படங்கள்
http://www.chiroaccess.com/assets/ChiroACCESS/Medium/Slump_Test.jpg
# யோசப் மதன்

**யோசப் மதன்** (*Joseph Mathen*) என்பவர் ஓர் இந்திய அரசியல்வாதி ஆவார். இவர் 1917 ஆம் ஆண்டு பிறந்தார். கேரள சட்டப்பேரவை உறுப்பினராக இருந்த இவர் 1960 முதல் 1966 வரை மாநிலங்களவை உறுப்பினராகவும் இருந்தார் இந்திய தேசிய காங்கிரசு கட்சியின் சார்பாக கேரள சட்டமன்ற உறுப்பினராக்வும் மாநிலங்களவை உறுப்பினராகவும் மதன் பதவி வகித்தார்.. மேலும் கேரள பிரதேச காங்கிரசு செயற்குழுவில் இருந்த மூன்று பொதுச் செயலாளர்களில் ஒருவராக இவரும் முக்கிய பதவி வகித்தார். கேரள மாணவர் ஓன்றியத்தின் தொடக்கம் மற்றும் அதன் வளர்சி இரண்டிலும் இவருக்கு பெரும் பங்கு உண்டு. 1995 ஆம் ஆண்டு இவர் காலமானார்.
# கே. இராமன் பிள்ளை

**கே. இராமன் பிள்ளை** [*k.Raman pillai*] என்பவர் தற்போதைய இந்தியா அரசியல்வாதி ஆவார். இவர் பாரதிய சனதா கட்சியைச் சேர்ந்தவர்.பாரதிய ஜனதா கட்சி யின் கேரளா மாநிலக் குழுவின் முன்னாள் தலைவர் ஆவார். மேலும் இராமன்பிள்ளை அரவிந்தர் பண்பாட்டு சங்கத்தின் தலைவர் ஆகவும் உள்ளார்.
# அல்லீஸ் அறிகுறி

**அல்லீஸ் அறிகுறி** அல்லது **கல்லீசு சோதனை** என்பது இடுப்பு மூட்டு விலகல் என்ற பிறவி கோளாறில் இருந்து சாதாரண இடுப்டபு மூட்டு கோளாறுகளை வேறுபடுத்தி அறிய பயன்படுகிறது. இந்த ஆய்வு முறை இளவயது குழந்தைகளுக்கு ஏற்படும் இடுப்பு மூட்டு விலகல்களை அறிய உதவுகிறது.
# அல்லீஸ் அறிகுறி

## வழிமுறை

இந்த ஆய்வில் இளம் குழந்தைகள் படுக்கவைத்து முழங்கால் இரண்டையும் மடக்க வைக்க வேண்டும். இதனால் இரு கால்களின் பாதங்கள் தரையில் படும் அதேபோல் கணுக்கால்கள் இரண்டும் மேல் தொடையின் பின்புறத்தில் படும். மடக்கப்பட முழங்காலின் மூட்டுகள் சமமான உயர அளவில் இல்லாதபோது அது பிறவி இடுப்பு மூட்டு விலகல் குறைபாடுகள் ஆகும்.
# ஜோப்ஸ் சோதனை

**ஜோப்ஸ் சோதனை** (ஆங்கிலம்:**Jobe's test**) என்பது எலும்பியல் துறையில் தோள்பட்டை மூட்டுகளின் நிலைத்தன்மையை ஆய்வு செய்யும் சோதனை ஆகும். இது இடம்பெயர்வு சோதனை என்றும் அழைக்கப்படுகிறது.
# ஜோப்ஸ் சோதனை

## தேவை

இடது மற்றும் வலது தோள்பட்டைகளின் நிலைத்தன்மையை ஆராய்ந்து ஒப்பிடுதல் மூலம் தோள்பட்டையின் நிலை இல்லா தன்மையின் அளவை ஆய்வு செய்வதாகும்.
# ஜோப்ஸ் சோதனை

## வழிமுறை

நோயாளி மேசையின் மீது படுக்க வைக்க வேண்டும். நோயாளி தன் தோள்பட்டையை 90° அளவுக்கு பக்கவாட்டில் விரிக்க வேண்டும். முழங்கை 90° அளவுக்கு மடக்க வேண்டும். ஆய்வு செய்பவர் நோயாளியின் பின்புறம் நிற்க வேண்டும். இவர் நோயாளியின் மணிக்கட்டு மூட்டு மற்றும் கையை பிடித்து கொள்ள வேண்டும். ஆய்வாளரின் மற்றொரு கை மேற்கை எலும்பின் தலைப் பகுதியில் வைக்க வேண்டும். ஆய்வாளர் மேற்கை எலும்பு தலைப் பகுதியை பின்புறமாக செல்ல ஒரு விசையை கொடுத்து நோயாளியின் மேற்கையை வெளிப்புறமாக சுற்ற வேண்டும்.
# ஜோப்ஸ் சோதனை

## முடிவுகள்

இந்த ஆய்வில் வலி இன்மை, பயமின்மை மற்றும் மூட்டு அசைவு அதிகமாக இருத்தல் என்றால் அது தோள்பட்டை மூட்டு நிலைத்தன்மை இல்லாமல் இருப்பதாகும். மூட்டின் முன்புற வலி என்றால் முன்புற மூட்டு சவ்வுகள் பலவீனமாக உள்ளதாகும். மூட்டின் பின்புற வலி என்றால் பின்புற மூட்டு சவ்வுகள் கிழிவு அல்லது பலவீனமாக உள்ளதாகும்.
# ஏநிசை நதி

**ஏநிசை நதி** (, *Jeniséj*; , *Yenisei mörön*; புரியாத்: Горлог мүрэн, *Gorlog müren*; துவான்: Улуг-Хем, *Uluğ-Hem*; காகாசு: Ким суг, *Kim sug* மற்றும் ரோமானிய:**Yenisey**, **Enisei**, **Jenisej**) ஆர்க்டிக் பெருங்கடலில் வந்து சேரும் ஒரு பெரிய நதி தொகுப்புகளாகும்.
# ஏநிசை நதி

## வழித்தடம்

இது மூன்று சைபீரியா பெரும் நதிகளில் ஒன்றாகும். இவைகள் யாவும் ஆர்க்டிக் பெருங்கடல் வடிகால் பகுதிகளில் வந்து சேர்கிறது. இந்த நதி மங்கோலியா நாட்டில் உற்பத்தியாகி வடக்கு நோக்கி பாய்ந்து ஏநிசை வளைகுடா பகுதியில் உள்ள காரா கடலில் வந்து சேர்கிறது. இந்த நதி தொகுப்பு மத்திய சைபீரியாவின் மிகப்பெரிய வடிகாலை உருவாக்குகிறது. இந்த நதியின் அதிகப்படியான ஆழம் 80 அடிகள் மற்றும் சராசியான ஆழம் 45 அடிகள் ஆகும்.
# சாய் ஆபிரகாம்

**சாய் ஆபிரகாம்** (*Joy Abraham*, பிறப்பு: மார்ச் 7, 1951) என்பவர் ஒர் இந்திய அரசியல்வாதி ஆவார். இவர் கேரள மாநிலம் கோட்டயம் மாவட்டத்தில் உள்ள பாரணங்கானம் என்னும் ஊரில் பிறந்தார். இந்திய நாடாளுமன்றத்தில் மேலவை எனப்படும் மாநிலங்களவையில் ஆபிரகாம் நாடாளுமன்ற உறுப்பினராக இருந்தார். கேரள காங்கிரசு கட்சியின் (மணி பிரிவு) சார்பாகவும், கேரளாவின் சார்பாகவும் இவர் மேல் சபையின் உறுப்பினராக இருந்தார். ஆபிரகாம் வழக்கறிஞராகப் பணியாற்றினார்..
இவர் செயின்ட் தாமசு கல்லூரில் இளங்கலை பட்டம் பெற்றார். திருவனந்தபுரம் சட்டக் கல்லூரியில் சட்டம் பயின்றார்.
# சுனிதி சௌத்ரி

**சுனிதி சௌத்ரி** (22 மே 1917 - 12 சனவரி 1988) என்பவர் ஒரு இந்திய தேசியவாதி ஆவார். இவர் தன் 14ஆம் வயதில் சாந்தி கோஷ் என்பவருடன் சேர்ந்து, ஒரு பிரித்தானிய மாவட்ட நீதிபதியைக் கொன்றார். மேலும் இவரது ஆயுதப் புரட்சிப் போராட்டத்துக்காக சிறப்பாக அறியப்படுகிறார்.
# சுனிதி சௌத்ரி

## ஆரம்ப வாழ்க்கை

சுனிதி சௌத்ரி 22 மே 1917 அன்று வங்காளத்தின் (தற்போதைய வங்காளதேசம் ) கொமில்லா மாவட்டத்தின் , கொமில்லாவில் உமாசரண் சௌத்ரி மற்றும் சுரசுந்தரி சௌத்ரி ஆகியோருக்குப் பிறந்தார். இவர் கொமில்லாவில் உள்ள *போய்சுனிசா பாலிகா வித்யாலயா* பள்ளி மாணவியாவார்.
# சுனிதி சௌத்ரி

## புரட்சிகர நடவடிக்கைகள்

கொமிலாவில் வசித்தவந்த உல்லாஸ்கர் தத்தாவின் புரட்சிகர நடவடிக்கைகளில் சௌதிரி கவரப்பட்டார். புரட்சிகர விடுதலை இயக்கமான யுகந்தர் இயக்கத்தின் பிரபுல்லாலினி பிரம்மாவின் மாணவியாக ஆனார். மேலும் இவர் திரிபுரா ஜில்லா சத்ரி சங்கத்தின் உறுப்பினராகவும் இருந்தார். 6 மே 1931 இல் நடந்த திரிபுரா ஜில்லா சத்ரி சங்க ஆண்டு மாநாட்டில் மகளிர் தன்னார்வலர் அணியின் தலைவியாக சௌத்ரி தேர்ந்தெடுக்கப்பட்டார்.
# சுனிதி சௌத்ரி

## சார்லஸ் ஸ்டீவன்ஸ் படுகொலை

14 திசம்பர் 1931 இல், 14 வயதான சௌதிரியும், 15 வயதான சாந்தி கோஷ் ஆகிய இருவரும் வங்காளத்தின் கொமில்லா மாவட்ட நீதிபதியான சார்லஸ் ஸ்டீவன்சின் அலுவலகத்திற்கு வந்தனர். தங்கள் வகுப்புத் தோழர்களுக்கு இடையில் ஒரு நீச்சல் போட்டியை ஏற்பாடு செய்யக் கோரி ஒரு விண்ணப்பத்தை அவரிடம் அளித்தனர்.
# சுனிதி சௌத்ரி

## சார்லஸ் ஸ்டீவன்ஸ் படுகொலை

### விசாரணை மற்றும் தண்டனை

இதனையடுத்து இந்த இரு பெண்களும் கைது செய்யப்பட்டு உள்ளூர் சிறையில் அடைக்கப்பட்டனர். ஒரு நேர்காணலில், "ஒரு குதிரைக் கொட்டடியில் வாழ்வதை விட இறப்பது நல்லது." எனக் குறிப்பிட்டனர். இவர் புரிந்த செயலின் விளைவாக இவரது தந்தையின் அரசாங்க ஓய்வூதியம் நிறுத்தப்பட்டது, இவரது இரண்டு அண்ணன்கள் எவ்வித விசாரணையுமின்றி காவலில் வைக்கப்படனர். இவரது தம்பி ஊட்டச்சத்து குறைபாட்டால் இறந்தார்.  
ஏழு ஆண்டுகள் சிறைத் தண்டனை அனுபவித்த நிலையில் ஆங்கிலேய அரசுடன் காந்தி நடத்திய பேச்சுவார்த்தைக்குப் பின்னர் இருவரும் 1931இல் விடுதலை செய்யப்பட்டனர்.
# சுனிதி சௌத்ரி

## பிற்கால வாழ்க்கையும் மரணமும்

சௌத்ரி தன் விடுதலைக்குப் பிறகு மருத்துக் கல்வி (எம்.பி.பி.எஸ்) பயின்று மருத்துவரானார்,. 1947 ஆம் ஆண்டில், தொழிற்சங்க தலைவரான பிரதியானட் குமார் கோஷ் என்பவரை மணந்தார்.  
1988 சனவரி 12 அன்றுசௌத்ரி இறந்தார்.
# சர்மிளா

**சர்மிளா** (ஆங்கிலம்:**Charmila**) (பிறப்பு 2 அக்டோபர் 1974) ஒரு பிரபலமான சினிமா நடிகை ஆவார். இவர் மலையாளம், தமிழ் மற்றும் கன்னடம் மொழி படங்களில் நடித்து வருகிறார். சர்மிளா அர்கள் மலையாளம் மொழி படங்களில் 38 படங்களில் நடித்துள்ளார்.
# சர்மிளா

## ஆரம்ப வாழ்க்கை

சர்மிளா அவர்கள் 1974 ஆம் ஆண்டு விலங்கியல் மருத்துவர் மனோகரன் மற்றும் ஹைஸி தம்பதிகளுக்கு மகளாக தமிழ் கத்தோலிக்க குடும்பத்தில் பிறந்தார். இவர் புனித ஏஞ்சல்ஸ் கான்வென்ட் பள்ளி மற்றும் எத்திராஜ் மகளிர் கல்லூரியில் பயின்றார். ஏஞ்சலினா என்ற இளய சகோதரி இருக்கிறார்.
# Module:Location map/info

local p = {}  
function p.main
local map = mw.loadData(string.gsub(mw.title.getCurrentTitle.prefixedText,'/doc$',''))
local retval =
[=[{|
|+ Location map of ]=] .. map.name .. '\n' .. [=[
|-
! name
|| ]=] .. map.name .. [=[  
|-
]=]
if map.top then
retval = retval ..
[=[!|
coordinates
|-
|| ]=] .. map.top .. '\n' .. [=[
|-
|| ]=] .. map. .. '\n' .. [=[
| ←↕→
|| ]=] .. map.
if map. > 180 then
retval = retval .. ' (' .. map. - 360 .. ')'
end
retval = retval .. '\n' .. [=[
|-
|| ]=] .. map.bottom .. '\n' .. [=[
|-
! map
|| ]=]
local width = (map. - map.) % 360
if width == 0 then
width = 360
end
local = (map. + width/2) % 360
if >= 180 then
= - 360
end
retval = retval .. :expandTemplate{title = 'coord', args = { (map.top + map.bottom)/2, }}
retval = retval .. '\n' .. [=[
|-]=]
end
if map.x then
retval = retval .. '\n' .. [=[
! x
|| ]=] .. map.x .. '\n' .. [=[
|-
! y
|| ]=] .. map.y .. '\n' .. [=[
|-]=]
end
retval = retval .. '\n' .. [=[
! image
|| <code>[[:File:]=] .. map.image .. '|' .. map.image .. [=[]]</code>
|-
||[[File:]=] .. map.image .. [=[|400x400px]]
|-]=]
local i = 0
while map['image' .. (i+1)] or map['image' .. (i+2)] do
i = i + 1
if map['image' .. i] then
retval = retval .. '\n' .. [=[
! image]=] .. i .. '\n' .. [=[
|| <code>[[:File:]=] .. map['image' .. i] .. '|' .. map['image' .. i] .. [=[]]</code>
|-
||[[File:]=] .. map['image' .. i] .. [=[|400x400px]]
|-]=]
end
end
if map.skew then
retval = retval .. '\n' .. [=[
! skew
|| ]=] .. map.skew .. '\n' .. [=[
|-]=]
end
if map.lat_skew then
retval = retval .. '\n' .. [=[
! lat_skew
|| ]=] .. map.lat_skew .. '\n' .. [=[
|-]=]
end
if map.mark then
retval = retval .. '\n' .. [=[
! mark
|| <code>[[:File:]=] .. map.mark .. '|' .. map.mark .. [=[]]</code>
|-]=]
end
if map.marksize then
retval = retval .. '\n' .. [=[
! marksize
|| ]=] .. map.marksize .. '\n' .. [=[
|-]=]
end
retval = retval .. '\n|}'
return retval
end  
return p
# சிங்கெலைட்டு

**சிங்கெலைட்டு** *(Zinkenite)* என்பது Pb<sub>9</sub>Sb<sub>22</sub>S<sub>42</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். கருஞ்சிவப்பு கலந்த சாம்பல் நிறத்தில் காணப்படும் இக்கனிமம் சல்போவுப்பு கனிமம் என்று வகைப்படுத்தப்படுகிறது. ஈயம் ஆண்டிமனி சல்பைடு போன்ற ஆகியவற்றால் சிங்கெலைட்டு ஆக்கப்பட்டுள்ளது. மேலும், இது ஊசிபோன்ற வடிவ படிகங்களாகத் தோன்றுகிறது.  
பன்னாட்டு கனிமவியல் சங்கம் சிங்கெலைட்டு கனிமத்தை Zkn என்ற குறியீட்டால் அடையாளப்படுத்துகிறது.  
1826 ஆம் ஆண்டில் கிழக்கு செருமனியின் சாக்சோனி மாநிலத்திலுள்ள ஆர்சு மலைகளில் சிங்கெலைட்டு முதன்முதலில் கண்டறியப்பட்டது. செருமானிய கனிமவியலாளர் மற்றும் சுரங்க நிலவியலாளரான யோகான் காரல் லுட்விக் சிங்கென் நினைவாக கனிமத்திற்கு சிங்கெலைட்டு என்று பெயரிடப்பட்டது .
# சீயோன் தேவாலயம், மட்டக்களப்பு

**சீயோன் தேவாலயம்** (*Zion Church*) என்பது இலங்கையின் கிழக்கு மாகாணத்தில் மட்டக்களப்பு நகரில் அமைந்துள்ள ஒரு நற்செய்திப் பறைசாற்றுக் கிறித்தவக் கோவில் ஆகும். இக்கோவில் 1974 ஆம் ஆண்டில் இன்பம் மோசேசு என்பவரால் ஆரம்பிக்கப்பட்டது. இதன் மூத்த போதகர் வண. ரோசன் மகேசன் ஆவார்.  
சீயோன் தேவாலயம் கண்டியில் உள்ள கலங்கரைவிளக்கத் தேவாலயத்துடன் இணைக்கப்பட்டுள்ளது.
# சீயோன் தேவாலயம், மட்டக்களப்பு

## உயிர்ப்பு ஞாயிறுக் குண்டுவெடிப்புகள்

2019 ஏப்ரல் 21 ஆம் நாள் உயிர்ப்பு ஞாயிறு நாளன்று இலங்கையின் பல பாகங்களிலும் இடம்பெற்ற குண்டுவெடிப்புகளால் பாதிக்கப்பட்ட தேவாலயங்களில் இதுவும் ஒன்றாகும். ஏப்ரல் 21 உயிர்ப்பு ஞாயிறு திருப்பலிப் பூசை நடைபெற்ற அன்று காலை 08:45 மணியளவில் குண்டுவெடிப்பு இடம்பெற்றது. தேசிய தவ்கீத் ஜமாத் என்ற உள்ளூர் இசுலாமியத் தீவிரவாதக் குழுவின் உறுப்பினர் என நம்பப்படும் தற்கொலைக் குண்டுதாரி இக்குண்டை வெடிக்க வைத்ததில் குறைந்தது 28 பேர் உயிரிழந்தனர். குண்டுவெடிப்பின் போது தேவாலயத்தின் தலைமைக் குருவானவர் வண. ரோசன் மகேசன் நோர்வே சென்றிருந்ததாகத் தெரிவிக்கப்பட்டது.
# உச்சுசாக்குவைட்டு

**உச்சுசாக்குவைட்டு** *(Uchucchacuaite)* என்பது AgMnPb<sub>3</sub>Sb<sub>5</sub>S<sub>12</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். அரிய சல்போவுப்புக் கனிமமான இது நீர்வெப்ப படிவுகளில் காணப்படுகிறது.  
1984 ஆம் ஆண்டில் பெரு நாட்டில் ஓயோன் மாகாணத்தின் லிமா துறையின் கட்டுப்பாட்டில் உள்ள சாக்சோனி மாநிலத்திலுள்ள உச்சுசாக்குவா சுரங்கத்தில் முதன்முதலில் உச்சுசாக்குவைட்டு கண்டறியப்பட்டது. இச்சுரங்கத்தின் பெயரே கனிமத்திற்கும் சூட்டப்பட்டது. சப்பான் நாட்டின் ஒக்கைடோவில் உள்ள சுரங்கத்திலும் கிடைப்பதாக அறியப்படுகிறது ref name=Mindat/>. பொதுவாக பெரு நாட்டில் அலாபேண்டைட்டு, கலீனா, பெனாவிடெசைட்டு, சிபேலரைட்டு, பைரைட்டு, பைரோடைட்டு, ஆர்சனோபைரைட்டு போன்ற கனிமங்களுடன் சேர்ந்து காணப்படுகிறது .  
பன்னாட்டு கனிமவியல் சங்கம் உச்சுசாக்குவைட்டு கனிமத்தை Uch என்ற குறியீட்டால் அடையாளப்படுத்துகிறது.
# குடிமேனஅள்ளி

**குடிமேனஅள்ளி** (KUDIMENAHALLI) என்பது இந்தியாவின், தமிழ்நாட்டின், காவேரிப்பட்டணம் ஊராட்சி ஒன்றியத்துக்கு, உட்பட்ட ஒரு சிற்றூர் ஆகும்.
# குடிமேனஅள்ளி

## மக்கள்வகைப்பாடு

இந்த ஊரானது காவேரிப்பட்டணத்தில் இருந்து 8 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 28 கிலோமீட்டர் தொலைவிலும், மாநிலத் தலைநகரான சென்னையில் இருந்து 269 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1623 வீடுகள் உள்ளன. கிராமத்தின் மொத்த மக்கள் தொகையானது 6105 ஆகும். இதில் ஆண்கள் எண்ணிக்கை 3115, பெண்களின் எண்ணிக்கை 3010 என உள்ளது. மக்களின் கல்வியறிவு விகிதமானது 70.3% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# குடிமேனஅள்ளி

## நடுகல்

இந்த ஊரில் உள்ள வீரக்கரர் கோயிலில் இரண்டு நடுகற்கள் வழிபாட்டில் உள்ளன. அதில் ஒன்று ஊர் தலைவருக்கானது. இது 300 ஆண்டுகள் பழமையானது. இங்கு நடந்த ஒரு பூசலில் ஊரைக்காக்க ஊர் தலைவர் கொல்லப்பபடால் நடுகல் எடுக்கபட்டதாக எரியவருகிறது. நடுகல்லில் தலைவர் என கருதப்படுபவர் குதிரையின்மீது அமர்ந்துள்ளார். கையில் இரண்டு வாள்கள் உள்ளன. அவர் இறந்த பிறகு உடன்கட்டை ஏறிய அவரது இரண்டு மனைவிகளும் நடுகல்லில் இடம்பெற்றுள்ளனர். குதிரையை வழிந்த்திச் செல்லும் சேவகனும் நடுகல்லில் இடம் பெற்றுள்ளான். இந்த நடுகல் இக்கோயிலின் கருவரையில் இடம்பெற்றுள்ளது. இந்த ஊரில் மேலும் சில நடுகற்கள் உள்ளன.
# மகாதேவகொல்லஹள்ளி

**மகாதேவகொல்லஹள்ளி** (MAHADEVAGOLLAHALLI) என்பது இந்தியாவின், தமிழ்நாட்டின், பர்கூர் ஊராட்சி ஒன்றியத்துக்கு, உட்பட்ட ஒரு வருவாய் கிராமம் ஆகும்.
# மகாதேவகொல்லஹள்ளி

## மக்கள்வகைப்பாடு

இந்த ஊரானது பர்கூரில் இருந்து 14 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 20 கிலோமீட்டர் தொலைவிலும், மாநிலத் தலைநகரான சென்னையில் இருந்து 257 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1395 வீடுகள் உள்ளன. கிராமத்தின் மொத்த மக்கள் தொகையானது 5855 ஆகும். இதில் ஆண்கள் எண்ணிக்கை 3015, பெண்களின் எண்ணிக்கை 2840 என உள்ளது. மக்களின் கல்வியறிவு விகிதமானது 59.4 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# மருதேரி

**மருதேரி** (MARUDERI) என்பது இந்தியாவின், தமிழ்நாட்டின், போச்சம்பள்ளி வட்டத்துக்கு, உட்பட்ட ஒரு வருவாய் கிராமம் ஆகும்.
# மருதேரி

## மக்கள்வகைப்பாடு

காவேரிப்பட்டணம் ஊராட்சி ஒன்றியத்துக்கு உட்பட்ட இந்த ஊரானது காவேரிப்பட்டணத்தில் இருந்து 7 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 25 கிலோமீட்டர் தொலைவிலும், மாநிலத் தலைநகரான சென்னையில் இருந்து 266 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1059 வீடுகள் உள்ளன. கிராமத்தின் மொத்த மக்கள் தொகையானது 4112 ஆகும். இதில் ஆண்கள் எண்ணிக்கை 2039, பெண்களின் எண்ணிக்கை 2073 என உள்ளது. மக்களின் கல்வியறிவு விகிதமானது 70.5% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# கே. பி. தனபாலன்

**கே. பி. தனபாலன்** (*K. P. Dhanapalan*) என்பவர் ஓர் இந்திய அரசியல்வாதி ஆவார். இவர் 2009 ஆம் ஆண்டு நடந்த மக்களவைத் தேர்தலில், கேரள மாநிலம், சாலக்குடி தொகுதியில் போட்டியிட்டு, இந்திய மக்களவைக்குத் தேர்ந்தெடுக்கப்பட்டார். இவர் இந்திய தேசிய காங்கிரசு கட்சியைச் சார்ந்தவர். தனபாலன்
எர்ணாகுளம் மாவட்ட காங்கிரசு குழுவின் தலைவராகவும் இருந்தார்.
# அலோடியா

**அலோடியா** (ஆங்கிலம்:**Alodia** , , **Alwa**), என்பது நடுக்காலம் பகுதியில் இருந்த நுபியன் இராச்சியம் ஆகும். இந்த இராச்சியம் மத்திய மற்றும் தெற்கு சூடான் பகுதிகளை உள்ளடக்கியது. இராச்சியத்தின் தலைநகரமாக சோபா நகரம் விளங்கியது. இந்த நகரம் நீல மற்றும் வெள்ளை நைல் நதிகள் சங்கமிக்கும் இடத்தில் கர்த்தூம் நகருக்கு அருகில் அமைந்துள்ளது.
# அலோடியா

## எழுச்சி

குஷ் இராச்சியம் வீழ்ச்சிக்குப் பின் 6 ஆம் நூற்றாண்டு பகுதிகளில் வளர்ச்சி அடைந்தது. அலோடியா என்ற பெயர் ஏறத்தாழ 569 ஆண்டில் அறியப்பட்டது ஆகும். அலோடியா இராச்சியம் மூன்று நுபியன் இராச்சியம் கிருத்துவ மதத்திற்கு மாறிய பின் 580 ஆம் ஆண்டு எழுச்சி கொண்டது.
# அலோடியா

## வளர்ச்சி

அண்டை இராச்சியங்களான நோபாடியா மற்றும் மகுரியா இராச்சியங்களுடன் நல்ல பிணைப்புடன் இருந்தது. 9 மற்றும் 12 ஆம் நூற்றாண்டுகளில் இராச்சியத்தின் செல்வாக்கு உச்சத்தில் இருந்தது. இதன் ஆட்சி பகுதி, இராணுவம், பொருளாதாரம் மற்றும் கலாச்சாரம் என அனைத்தும் வளர்ச்சி கண்டது. அலோடியா இராச்சியம் பலமிக்க அரசரால் ஆளப்பட்டு மாகாணங்களில் ஆளுநர்கள் அரசரால் பணியில் அமர்த்தப்பட்டனர். இதன் தலைநகர் சோபா ஆகும். மேலும் இந்த நகரம் விலைமதிப்பு மிக்க தங்கம், தோட்டங்கள் மற்றும் தேவாலயங்கள் உள்ள இடமாகும்.
# அலோடியா

## வணிகம்

நோபாடியா, மகுரியா, மத்திய கிழக்கு மேற்கு ஆபிரிக்கா, இந்தியா மற்றும் சீனா போன்ற நாடுகளுடன் வரலாற்று சிறப்புமிக்க வணிக தொடர்பில் இருந்தது. இவர்கள் யானை தந்தம், தங்கம், உப்பு
மற்றும் உள்நாட்டு உற்பத்தி செய்யும் பொருட்கள் முதலியவற்றை ஏற்றுமதி செய்தனர்.
பட்டு, தோல் மற்றும் பல வெளிநாட்டு உற்பத்தி செய்யும் பொருள் முதலியவற்றை இறக்குமதி செய்தனர்.
# அலோடியா

## கல்வி

மக்கள் நுபியன் மற்றும் கிரேக்கம் ஆகிய மொழிகளில் சிறந்து விளங்கினர். சமகாலத்தில் ஆபிரிக்க பழங்குடி மக்களின் மொழிகளும் சில இனக்குழுக்களான மக்கள் பயன்படுத்தினர்.
# அலோடியா

## வீழ்ச்சி

12 ஆம் நூற்றாண்டு பிற்பகுதி மற்றும் 13 ஆம் நூற்றாண்டுகளில் இராச்சியம் வீழ்ச்சி கண்டது. குறிப்பாக தெற்கில் இருந்து வந்த ஊடுருவல் மற்றும் 14 ஆம் நூற்றாண்டுகளில் ஏற்பட்ட கொள்ளைநோய் தாக்கம் முதலிய காரணங்கள் ஆகும். அரேபியர்கள் நுபியன் பகுதியில் இடம்பெயர்ந்து ஆதிக்க சக்தியாக இருந்தனர். 1500 ஆம் ஆண்டில் புன்ச் மற்றும் அரேபியர்களினால் அலோடியா வீழ்ச்சி கண்டது. இதனால் இங்கு இஸ்லாம் மதம் பெருகியது.
# வைமானிக சாத்திரம்

**வைமானிக சாஸ்திரம்** என்பது பண்டைய இந்திய நூலாகும். அது விமானத் தொழில்நுட்பம், விமானப் பொறிமுறை போன்றவை பற்றிக் கூறுகின்றது. அதன் ஆசிரியர் பரத்வாஜ மஹரிஷி என்பவராவார். அதில் பண்டைய இந்து இலக்கியங்களில் கூறப்பட்டுள்ள விமானங்கள் பற்றிய உருவாக்க முறைகள் பற்றித் தெளிவாகக் கூறப்பட்டுள்ளது.
# பக்ஷாலி ஓலைச்சுவடி

**பக்ஷாலி ஓலைச்சுவடி** இந்திய கணித மரபின் புராதன பனுவல்களில் ஒன்றாக விளங்குகின்றது. பெஷாவரிலிருந்து சுமார் 80 கிலோமீற்றர் தொலைவிலுள்ள பக்ஷாலி எனும் சிறிய கிராமத்தில் 1881இல் கண்டறியப்பட்டது.  
Hoernle, G.R.Kye ஆகிய இரண்டு ஆய்வாளர்கள் இச் சுவடி பற்றிய விரிவான ஆய்வுகளை மேற்கொண்டுள்ளனர். இச் சுவடி காஷ்மீரத்தை அண்டிய பகுதிகளிலிருந்த *சாரதா* எனும் எழுத்து வகையில் எழுதப்பட்டுள்ளது என்கின்றார் Hoernle.  
தற்போது ஒக்ஸ்போர்ட் பல்கலைக்கழகத்தின் போட்லியன் நுால் நிலையத்தில் பாதுகாப்பாக வைக்கப்பட்டுள்ளது.  
இச் சுவடியில் பல்வேறு கணித விதிகளும், அவற்றுக்கான உதாரணங்களும், செய்கை முறைகளும் காணப்படுகின்றன.
# ந. இரவீந்திரன்

**ந. இரவீந்திரன்** (பிறப்பு: 1956) ஈழத்துத் தமிழிலக்கிய அரசியல் ஆய்வாளர். *பாரதியின் பன்முகப் பார்வை* ஆய்வுத் தொடர் கட்டுரை மூலம் ஆய்வாளராக உருவாகி பல்வேறு ஆய்வுநூல்களை தமிழுலகிற்குத் தருபவர். *பாரதியின் மெய்ஞ்ஞானம்* இவரது முதலாவது ஆய்வு நூல்.
# ந. இரவீந்திரன்

## வாழ்க்கைச் சுருக்கம்

காலையடி பண்டத்தரிப்பில் நடேசன் சிவயோகம் இணையரின் மூத்த மகனாக 1956இல் பிறந்தார். ஆரம்பக் கல்வியை பண்ணாகம் வடக்கு அ.மி.த.கலவன் பாடசாலையிலும் இடைநிலைக் கல்வியை சுழிபுரம் விக்ரோறியாக் கல்லூரியிலும் பெற்று சுன்னாகம் ஸ்கந்தவரோதயாக் கல்லூரியில் உயர்தரக் கல்வி பெற்று ஆசிரியர் சேவையில் இணைந்து மலையகத்திலும் பின் சுழிபுரம் ஆறுமுகவித்தியாலயத்திலும் பயிற்றப்பட்ட விஞ்ஞான ஆசிரியராக கடமையாற்றினார். பேராதனைப் பல்கலைக்கழகத்தில் வெளிவாரிப் பட்டப்படிப்பு மூலம் கலைமாணிப் பட்டம் பெற்று பின்னர் முதுமாணியாகி கல்வியல் கல்லூரியில் விரிவுரையாளராக கடமையாற்றினார். சென்னைப் பல்கலைக் கழகத்தில் கலாநிதிப் பட்டம் பெற்றார். தனது பணிநிலையில் அறுபதாவது வயதில் ஓய்வு பெற்றுள்ளார். ஓய்வுநிலையில் தமது ஆய்வினைத் தொடர்ந்து வருகிறார்.
# ந. இரவீந்திரன்

## கலை இலக்கிய வெளிப்பாடுகள்

காலையடி முருகன் விளையாட்டுக் கழகத்தின் உருவாக்கத்தில் 1968இல் இணைந்து கிராம மட்டதில் விஞ்ஞான கண்காட்சி மூலம் ஆளுமையை வெளிப்படுத்தி பின் 1972இல் தேவகோபால கிருஷ்ண நாடக மன்றத்துடன் இணைந்த காலையடி மறுமலர்ச்சி மன்றத்தின் உருவாக்கத்தின் பங்காளியாய் ஆகி 'நட்பு', 'அலையும் நெஞ்சம்', 'வாழ்வின் வழி' நாடகங்களில் நடித்தவர். அ. சந்திரஹாசன் எழுதிய 'நாளைய உலகம்' நாடகத்தை சிறுவர் நாடகமாக இயக்கியவர். மன்றத்தின் கலை இலக்கிய வட்ட நிகழ்வுகளில் சிறுகதைகளை எழுதி வாசித்தார். மன்ற கூட்டங்களில் விழாக்களில் இவரது பேச்சுகள், விவாதங்கள் கேட்போர் மனதைக் கவர்வனவாக, ஆழமான கருத்துகள் உள்ளடங்கியனவாய் இருந்தன. கையெழுத்து சஞ்சிகையான 'காலைக் கதிர்' இதழில் கட்டுரைகள் எழுதினார்.
தேசிய கலை இலக்கியப் பேரவையில் இணைந்து தாயகம் இதழின் இணையாசிரியராக சிலகாலம் இருந்து அந்த இதழை பட்டி தொட்டி எங்கும் விநியோகித்து வளர்த்ததில் முன்னிற்பவர். 1982இல் தேசிய கலை இலக்கியப் பேரவையினால் ஒழுங்கமைக்கப்பட்ட பாரதி நூற்றாண்டு ஆய்வரங்கில் ஆய்வுக் கட்டுரையினைச் சமர்ப்பித்தார். அதனூடாக பேராசிரியர் க. கைலாசபதியின் வழிப்படுத்தல் மூலம் தனது மாக்சிய ஆய்வு நோக்கை விரிவுபடுத்தி *பாரதியின் மெய்ஞ்ஞானம்* எனும் நூலை 1986 இல் சென்னையில் வெளிக்கொணர்ந்தார். சென்னையில் இந்நூல் பற்றிய விமர்சன அரங்குகள் இடம்பெற்றன.
# ந. இரவீந்திரன்

## அரசியல், சமூக எழுத்தாக்கங்கள்

*இலங்கையில் சாதியமும் அதற்கெதிரான போராட்டங்களும்* நூல் இராவணா என்ற புனைபெயரில் இவர் வெகுஜனனுடன் (சி. கா. செந்திவேல்) இணைந்து எழுதிய நூலாகும்.1989இல் முதல்பதிப்பாக வெளிவந்த இந்நூல் 2007இல் சென்னையில் சவுத் விஷன் மூலம் இரண்டாவது பதிப்பாக வெளிவந்தது.
# ந. இரவீந்திரன்

## வெளிவந்த நூல்கள்

- *பாரதியின் மெய்ஞ்ஞானம்* -1986,1992
- *ஏன்?*(சிறுகதைத் தொகுதி) -1991
- *பின்நவீனத்துவமும் அழகியலும்* -1997,2002
- *கலாசாரம், எதிர்கலாசாரம், புதிய கலாசாரம்* - 1998
- *இந்துத்துவமும் இந்து விடுதலை நெறியும்* - 2001
- *இந்துத்துவக் காலச் சூழலின் மறுவாசிப்பில் பாரதியின் மெய்ஞ்ஞானம்* -2003
- *சாதியமும் சமூக மாற்றமும்* - 2003,2017
- *இந்துத்துவம் இந்து சமயம் சமூக மாற்றங்கள்* -2003
- *மதமும் மார்க்சியமும்* -2006
- *திருக்குறளின் கல்விச் சிந்தனை* -2009
- *முற்போக்கு இலக்கிய எழுச்சி* -2011
- *முற்போக்கு இலக்கியத்துக்கு கைலாசபதியின் பங்களிப்பு* -2012
- *சாதி தேசம் பண்பாடு* 2014
- *இரட்டைத் தேசியமும் பண்பாட்டுப் புரட்சியும்* -2014
- *உழைப்பு மொழி கல்வி* - 2017
- *சாதிச் சமூக வரலாற்றில் வர்க்கப் போராட்டம்* 2016  
- *இலங்கைத் திணை அரசியலில் வர்க்கப் போராட்டம்* 2019
- *ஏகாதிபத்தியம் சுயநிர்ணய உரிமை மக்கள் இலக்கியம்* 2024
# ந. இரவீந்திரன்

## பெற்ற விருதுகள்

தமிழ்நாடு முற்போக்கு எழுத்தாளர் கலைஞர்கள் சங்கத்தின் கு.சின்னப்பபாரதி அறக்கட்டளை விருது 2017.
# பிருகத் ஜாதகம்

**பிருகத் ஜாதகம்** இந்திய வானியல் அறிஞரான வராஹ மிகிரர் என்பவரால் இயற்றப்பட்டது. இந்து சோதிடக்கலை மரபின் முதல்நிலை மூலங்களில் தனித்துவம் மிக்க நூலாகப் போற்றப்படுகின்றது.
# பிருகத் ஜாதகம்

## நூல் அமைப்பு

28 அத்தியாயங்களை கொண்டது.
- முதல் இரண்டு அத்தியாயங்கள் சோதிடக்கலையுடன் தொடர்புடைய கலைச்சொற்களையும், அவற்றிற்கான விளக்கங்கைளயும் கொண்டுள்ளது.
- 3வது அத்தியாயம் - விலங்கு, தாவரங்களுடன் தொடர்புபட்ட சோதிட அம்சங்களை கூறுகின்றது.
- 4வது அத்தியாயத்தில் தாய் ஒருத்தி கருவுற்ற நேரத்தின் கிரக நிலைகளை கணிப்பிடுதல் பற்றிக் கூறுகின்றது.
- 5வது அத்தியாயம் குழந்தையினை பிரசவிக்கும் நேரத்திற்கான கிரகநிலைகளை குறிப்பிடுகின்றது.
- 6வது அத்தியாயம் பாலரிஷ்டம், சிசுமரணம், இளம்பராயத்தில் ஏற்படும் அகால மரணம் என்பவற்றுடன் தொடர்புபட்ட சோதிட விடயங்களைக் கூறுகின்றது.
- 7ஆம் அத்தியாயம் ஒருவரின் ஆயுளின் அளவைக் கணிப்பீடு செய்யும் முறையைக் கூறுகின்றது.
- 8ஆம் அத்தியாயம் சோதிடக்கலையில் குறிப்பிடப்படும் தசா, அர்த்ததசா பற்றிக் கூறுகின்றது.
- 9ஆம் அத்தியாயம் அஷ்டவர்க்கம் பற்றிக் கூறுகின்றது.
- 10ஆம் அத்தியாயம் ஒருவனுடைய ஜாதகம் அவனுடைய தொழில் நிலைமைகள் குறித்து தீர்மானிக்கும் முறையைக் கூறுகின்றது.
- 11-15ஆம் அத்தியாயங்கள் இராஜயோகம், ஏழ்மையோகம், சந்திரயோகம், இரட்டைக்கிரக யோகம், மூன்று கிரக யோகம், சந்நியாச யோகம் என்பன பற்றிக் கூறுகின்றன.
- 16,17ஆம் அத்தியாயங்கள் நட்சத்திரங்கள், சந்திரஸ்தானங்கள் என்பன பற்றிக் கூறுகின்றன.
- 18ஆம் அத்தியாயம் இராசிகளில் சூரியன், செவ்வாய் முதலான கோள்கள் செலுத்தும் செல்வாக்கு பற்றிக் கூறுகின்றது.
- 19-21ஆம் அத்தியாயங்கள் கிரகங்களின் இயல்புகள், கிரகபாவங்கள், அவற்றின் வர்க்கங்கள் பற்றிக் கூறுகின்றன.
- 22ஆம் அத்தியாயம் யோகங்கள் பற்றிக் கூறுகின்றது.
- 23ஆம் அத்தியாயம் ஆணுக்குரிய யோகங்கள் பற்றிக் கூறுகின்றது.
- 24ஆம் அத்தியாயம் பெண்ணுக்குரிய யோகங்கள் பற்றிக் கூறுகின்றது.
- 25ஆம் அத்தியாயம் கிரக நிலைகளால் மரணம் தீர்மானிக்கப்படுதல் பற்றிக் கூறுகின்றது.
- 26ஆம் அத்தியாயம் ஒருவரின் ஜாதகம் தொலைந்து ஃ அழிந்து போகுமிடத்து புதிய ஜாதகத்தைக் கணிப்பது பற்றிக் கூறுகின்றது.
- 27ஆம் அத்தியாயம் திரேக்காணம் பற்றிக் கூறுகின்றது.
- 28ஆம் அத்தியாயம் வராஹ மிகிரரின் மற்றொரு நூலான 'லகுயாத்ரா'வின் விடயத் தலைப்புக்களை சுருக்கமாக அறிமுகம் செய்கின்றது. பற்றிக் கூறுகின்றது.
# மீசைப்புலிமலை

**மீசைப்புலிமலை** (Meesapulimala) (மலையாளம்: മീശപ്പുലിമല) என்பது மேற்குத் தொடர்ச்சி மலையின் மூன்றாவது மிக உயரமான சிகரமாகும். இச்சிகரம் கேரளாவின் இடுக்கி மாட்டத்தில் அமைந்துள்ளது. இந்தச் சிகரமானது கடல் மட்டத்திலிருந்து 2640 மீட்டர் (8661 அடி) உயரத்தில் அமைந்துள்ளது. எட்டுச் சிகரங்கள் ஒரு மீசையைப் போல் பரவி அமைந்துள்ளதிலிருந்து இந்த சிகரத்திற்கான பெயர் பிறந்துள்ளது. இச்சிகரமானது ஆனைமலைக் குன்றுகளுக்கும் பழனி குன்றுகளுக்கும் இடையில், மூணாரிலிருந்து 20 கிலோமீட்டர் தொலைவில் உள்ள சூரியநெல்லிக்கருகில் அமைந்துள்ளது. கொழுக்குமலை தேயிலைத் தோட்டம், டாப் ஸ்டேசன் மற்றும் திரிபாதமலை ஆகியவையும் இச்சிகரத்திற்கு அருகில் அமைந்துள்ளன.  
ரோடோ பள்ளளத்தாக்கின் வழியாக இச்சிகரத்திற்கான மலையேற்றமானது மூணாறில் உள்ள கேரள வன மேம்பாட்டுக் கழகத்தின் மூலமாக ஏற்பாடு செய்யப்படலாம்.  
மீசைப்புலிமலையில் மலையேற்ற முன்பதிவானது மிகவும் வரையறுக்கப்பட்டதாகும்.மேலும், கொழுக்குமலையிலிருந்து மீசைப்புலிமலை வரையிலான மலையேற்றப் பாதையும் மிகவும் கட்டுப்பாட்டுக்குரியதாகும்.  
நீலகிரி மறிமான் (ஒரு வகை ஆட்டினம்), கடமான், காட்டெருது மற்றும் காட்டு நாய்கள் மற்றும் அசமந்தக் கரடி ஆகிய விலங்கினங்களைப் பார்ப்பதற்கான அரிய வாய்ப்பாகும். முழுமையாக இத்தொலைவை மலையேற்றத்தின் மூலம் கடக்க எடுத்துக் கொள்ளும் நேரமானது அவரவர் உடற்தகுதிையப் பொறுத்ததே ஆகும். சாதாரணமாக, இத்தொலைவை முழுமையாகக் கடக்க 7 முதல் 9 மணி நேரங்கள் ஆகும்.
# வட்டேஸ்வரர்

**வட்டேஸ்வரர்** என்பவர் குஜராத்திலுள்ள ஆனந்தபுரம் எனும் ஊரில் பிறந்தவர். வானியல், கணிதம், இலக்கியம் ஆகிய துறைகளில் தேர்ச்சி பெற்றவர். இவருடைய தந்தையாரின் பெயர் மகாதத்தர் என அறியப்படுகின்றது.  
கி.பி 09ஆம் நுாற்றாண்டில் வட்டேஸ்வர சித்தாந்தம் எனும் வானியல் பனுவல் ஒன்றை இயற்றியுள்ளார். அது 8 அத்தியாயங்களையும், 1326 சுலோகங்களையும் கொண்டது.  
**கரண சாரம்** எனும் பனுவலையும் இயற்றியுள்ளார்.
# செருமேனியம் ஈராக்சைடு

**செருமேனியம் ஈராக்சைடு** (Germanium dioxide), **செருமேனியம் ஆக்சைடு**, **செருமேனியா**, மற்றும் **செருமேனியத்தின் உப்பு** எனவும் அழைக்கப்படுகிற, ஒரு கனிமச் சேர்மம் ஆகும். இதன் மூலக்கூற்று வாய்ப்பாடு GeO<sub>2</sub>. இச்சேர்மமே செருமேனியத்தின் முக்கிய வணிக மூலம் ஆகும். இது செருமேனியத்தின் மேல் செருமேனியம் வளிமண்டல ஆக்சிசனுடன் வினைபுரிவதன் வாயிலாக ஒரு படிவாகப் படிகிறது.
# செருமேனியம் ஈராக்சைடு

## அமைப்பு

செருமேனியம் ஈராக்சைடின் (GeO<sub>2</sub>) இரண்டு முக்கிய மாற்று அமைப்புகள் அறுமுகி மற்றும் நான்முகி அமைப்பைப் பெற்றுள்ளன. அறுமுகி வடிவம் கொண்ட GeO<sub>2</sub> β-குவார்ட்சினையொத்த, அணைவு எண் 4 ஐக் கொண்ட செருமேனியத்தைக் கொண்டுள்ளது. நான்முகி வடிவ GeO<sub>2</sub> (ஆர்குடைட்டு கனிமம்) இசுடிசோவைட்டில் காணப்படும் ரூடைலையொத்த வடிவத்தைக் கொண்டுள்ளது. இந்த வடிவமைப்பில், செருமேனியம் அணைவு எண் 6 ஐக் கொண்டுள்ளது. படிக வடிமற்ற (கண்ணாடி போன்ற) GeO<sub>2</sub> உருகிய சிலிகாவினையொத்ததாக உள்ளது. செருமேனியம் ஈராக்சைடானது படிக வடிவத்திலும் படிகமற்ற வடிவத்திலும் தயாரிக்கப்படலாம். சராசரியான சூழ்நிலையில் உள்ள வெப்பநிலையில் படிக வடிமற்ற சேர்மமானது GeO<sub>4</sub> நான்முகி வடிவ வலைப்பின்னலால் உருவாகிறது. உயர்த்தப்பட்ட அழுத்தத்தில் (9 கிகா பாசுகல்) செருமேனியத்தின் அணைவு எண்ணானது, Ge-O இன் பிணைப்பு நீளத்தின் அதிகரிப்போடு சேர்ந்து மெதுமெதுவாக 4 இலிருந்து 5 ஆக அதிகரிக்கிறது. இன்னும் அதிக அழுத்தத்தில், அதாவது 15 கிகா பாசுகல் அளவு அழுத்தத்தில், செருமேனியத்தின் அணைவு எண்ணானது 6 ஆக அதிகரிப்பதாேடு அடர்வான வலைப்பின்னல் அமைப்பானது GeO<sub>6</sub> அறுமுகி வடிவால் உருவாக்கப்படுகிறது. அழுத்தமானது போதுமான அளவிற்கு குறைக்கப்படும் போது, அமைப்பானது நான்முகி வடிவத்திற்கு மீள்கிறது.
# செருமேனியம் ஈராக்சைடு

## வினைகள்

செருமேனியம் ஈராக்சைடை தூளாக்கப்பட்ட செருமேனியத்துடன் 1000&nbsp;°செல்சியசு வெப்பநிலையில் வெப்பப்படுத்தும் போது செருமேனியம் மோனாக்சைடானது (GeO) கிடைக்கிறது.  
GeO<sub>2</sub> ஆனது அமிலத்தில் சிறிதளவே கரைவதாகவவும், ஆல்கலிகளில் ஒப்பீட்டளவில் எளிதில் கரைந்து செர்மானேட்டுகளைத் தருகிறது. GeO<sub>2</sub> ஆனது இதர அகச்சிவப்பு ஊடுருவும் தன்மை கொண்ட கண்ணாடிகளை விட அதிகமாகத் தேர்வு செய்யப்படுகிறது. ஏனெனில், மிகவும் கடினமான இராணுவச் செயல்பாடுகளுக்கு தேவைப்படும் இயந்திரவியல் வலிமை இச்சேர்மத்தில் ஒப்பீட்டளவில் அதிகமாக உள்ளது.  
சிலிக்கான் டைஆக்சைடு மற்றும் செருமேனியம் ஆக்சைடு ஆகியவற்றின் கலவை ("சிலிகா-செருமேனியா") ஒளியிழைகளைத் தயாரிக்கப் பயன்படும் ஒளியில் பொருட்கள் தயாரிக்கப் பயன்படுகிறது. இந்த உலோகக் கலவையில் உலோகங்களின் விகிதங்களைக் கட்டுப்படுத்துவது ஒளிவிலகல் எண்ணைக் கட்டுப்படுத்துவதற்கு அனுமதிக்கிறது. சிலிகா-செருமேனியா கண்ணாடிகள் தனித்த சிலிகாவைக் காட்டிலும் குறைவான பாகுநிலையையும் மற்றும் அதிக ஒளிவிலகல் எண்ணையும் கொண்டிருந்தன. சிலிகா இழையில் சிலிகாவுடனான மாசாக இருந்த டைட்டானியாவை செருமேனியா பதிலியிட்டது. இதன் காரணமாக கூடுதலாக வெப்பப்படுத்தும் தேவையானது நீக்கப்பட்டு இழைகள் நொறுங்கும் தன்மை அடைவது தடுக்கப்பட்டது.
செருமேனியம் ஈராக்சைடானது பாலிஎதிலீன்டெட்ராப்தாலேட்டு பிசின் தயாரிப்பில் வினைவேகமாற்றியாகவும், இதர செருமேனியம் சேர்மங்கள் தயாரிப்பிலும் பயன்படுகிறது. இச்சேர்மம் ஒளிரும் பொருட்கள் மற்றும் இதர குறைக்கடத்திப் பொருட்களின் தயாரிப்பிற்கான நுழைநிலைப் பொருளாகப் பயன்படுத்தப்படுகிறது.
# செருமேனியம் ஈராக்சைடு

## நச்சுத்தன்மை மற்றும் மருத்துவக்குணம்

செருமேனியம் ஈராக்சைடு குறைவான நச்சுத்தன்மை கொண்ட சேர்மம் ஆகும். ஆனால், அதிக அளவில் எடுத்துக் கொள்ளும் போது சிறுநீரகத்தை பாதிக்கும் தன்மை உடையது. செருமேனியம் ஈராக்சைடானது சில சந்தேகத்துக்கிடமான துணை உணவுப்பொருட்களில் பயன்படுத்தப்பட்டு அதிசயிக்கத்தக்க குணமாக்கும் செயல்களைச் செய்வதாகவும் கூறப்படுகிறது. அதிக அளவிலான உட்கொள்ளல் பல நேர்வுகளில் செருமேனியம் நச்சுத்தன்மையைய விளைவித்து விடுகிறது.
# சாந்தி கோஷ்

**சாந்தி கோஷ்** 22 நவம்பர் 1916 - 1989 ) என்பவர் இந்திய தேசியவாதியாவார். இவர் தன் 15 வயதில் சுனிதி சௌத்ரியுடன் இணைந்து பிரித்தானிய மாவட்ட நீதிபதியைக் கொலை செய்து ஆயுதமேந்திய புரட்சிகரப் போராட்டத்தில் ஈடுபட்டதற்காக அறியப்பட்டார். இவர் தற்காப்புக்காக வாள் பயிற்சி, துப்பாக்கிச் சுடும் பயிற்சி ஆகியவற்றைப் பெற்றார். ஒரு நேர்காணலில், "ஒரு குதிரைக் கொட்டடியில் வாழ்வதை விட இறப்பது நல்லது." எனக் குறிப்பிட்டன்னர் தனக்கு தூக்கு தண்டனை அளிக்கப்படாததால், தான் தியாக ஆக இயலவில்லை என ஏமாற்றம் அடைந்ததாக சாந்தி குறிப்பிட்டார்.  
சிறைச்சாலையில் அவமானம், உடல் ரீதியான கொடுமை ஆகியவற்றிற்கு உட்படுத்தப்பட்ட சாந்தி, "இரண்டாம் வகுப்பு கைதி"யாக இருந்தார். ஏழு ஆண்டுகள் சிறைத் தண்டனை அனுபவித்த நிலையில் ஆங்கிலேய அரசுடன் காந்தி நடத்திய பேச்சுவார்த்தைக்குப் பின்னர் 1931இல் இருவரும் விடுதலை செய்யப்பட்டனர்.
# சாந்தி கோஷ்

## பிற்கால வாழ்க்கையும் மரணமும்

சாந்தி தன் விடுதலைக்குப் பிறகு, வங்காளி மகளிர் கல்லூரியில் பயின்றார். மேலும் இந்தியப் பொதுவுடமை இயக்கத்தில் கலந்துகொண்டார். பின்னர் இவர் இந்திய தேசிய காங்கிரசில் சேர்ந்தார். சாந்தி 1942 இல், பேராசிரியர் சித்ரஞ்சன்தாசை மணந்தார். 1952-62 மற்றும் 1967-68ல் மேற்கு வங்க சட்ட மேலவை உறுப்பினராக இருந்தார். 1962-64இல் மேற்கு வங்க சட்டமன்ற உறுப்பினராகவும் இருந்தார். *அருண் பஹ்னி* என்ற தலைப்பில் ஒரு புத்தகத்தை எழுதி, *வெளியிடுள்ளார்* .  
1989 இல் சாந்தி கோஷ் இறந்தார்.
# டி. கீனாகுமாரி

**டி. கீனாகுமாரி** *(T. Geenakumari)* என்பவர் ஒரு வழக்கறிஞரும், ஓர் அரசியல்வாதியும் மற்றும் ஒரு எழுத்தாளரும் ஆவார். இதன் காரணமாக இவர் ஒரு பன்முக ஆளுமையாக அறியப்படுகிறார். இவர் கேரள மாநிலத்தின் பெண்ணிய இயக்கத்தின் வளர்ச்சிக்காக சிறப்பாக செயலாற்றினார். மாணவர் இயக்கம் வழியாக சமூகத் துறையில் தீவிரமாகச் செயல்பட்டார்
# டி. கீனாகுமாரி

## வாழ்க்கை மற்றும் கல்வி

குமாரி 1975 ஆம் ஆண்டு மே மாதம் 21 ஆம் தேதி தங்கப்பன் மற்றும் இந்திரா தம்பதியர்களுக்கு மகளாகப் பிறந்தார். தன் இளங்கலை பட்டப் படிப்பை என்.எசு.எசு. நிலமெல் கல்லூரியில் முடித்தார். மேலும், திருவனந்தபுரத்தில் உள்ள சட்டக் கல்லூரியில் சட்டம் பயின்றார். கொச்சி யில் உள்ள தேசிய சட்ட பல்கலைக்கழகத்தில் முனைவர் பட்டம் பெற்றார்.
# டி. கீனாகுமாரி

## அரசியல் வாழ்க்கை

இந்திய மாணவர் சங்கத்தின் இணை செயலாளர், மாநில துணைத் தலைவர் ஆகிய பொறுப்புகளில் இருந்தார். மேலும், மத்திய குழு உறுப்பினராகவும் கேரள பல்கலைக் கழகத்தின் தொழிற்சங்கத் தலைவராகவும் பணியாற்றினார்
# அப்லோவைட்டு

**அப்லோவைட்டு** *(Aplowite)* என்பது CoSO<sub>4</sub>•4H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் மிகவும் அரிய ஒரு கனிமம் ஆகும். இது இயற்கையாகத் தோன்றும் ஒரு நான்முகி கோபால்ட்(II) சல்பேட்டு ஆகும். எழுநீரேற்றான பைபெரைட்டு கனிமம், அறுநீரேற்றான மூரவுசைட்டு போன்றவற்றுடன் ஒப்பிடுகையில் இதுவொரு கீழ்நிலை நீரேற்றாகவும், ஒற்றை நீரேற்றான கோபால்ட்கீசெரைட்டுடன் ஒப்பிடுகையில் இதுவோர் உயர் நீரேற்றாகவும் அறியப்படுகிறது. பொதுவாக மூரவுசைட்டுடன் சேர்ந்தே படிகங்களாக இது கிடைக்கிறது.
# ரோச்சி அகசுடின்

**ரோச்சி அகசுடின்** (*Roshy Augustine*) என்பவர் ஒரு இந்திய அரசியல்வாதி ஆவார். இவர் கேரள சட்டமன்றத் தேர்தலில் இடுக்கி மாவட்டத் தொகுதியின் கேரள காங்கிரசு கட்சி (மணி) சார்பாக போட்டியிட்டு சட்டமன்ற உறுப்பினர் ஆனார். கேரளாவின் கோட்டயம் மாவட்டத்திலுள்ள பாளை என்னும் ஊரில் தாமசு மற்றும் லீலாம்மா தம்பதிகளுக்கு 1969 ஆம் ஆண்டு சனவரி 20 ஆம் தேதி பிறந்தார். தன் பள்ளிப் பருவத்தில் இருந்தே அரசியல் வாழ்க்கையைத் தொடங்கினார். அரசு உயர்நிலைப் பள்ளி எடகோளியின் பள்ளித் தலைவராக இருந்தார். பாளை புனித தாமசு கல்லூரி கேரள மாணவர் காங்கிரசு (மணி) கட்சியில் ஒரு பிரிவின் தலைவர் பொறுப்பில் இருந்தார். மேலும் அகசுடின்,மாநில பொதுச் செயலாளர், கேரள மாணவர் காங்கிரசு(மணி) கட்சியின் தலைவர், கேரள மாநில சட்ட உதவி மற்றும் ஆலோசனைக் குழு உறுப்பினர் மற்றும் ராமாபுரம் கூட்டுறவு வங்கி பணியாளர் குழு உறுப்பினர் போன்ற பல்வேறு பொறுப்புகளை வகித்தார். தற்போது கேரள காங்கிரசு (மணி) கட்சியின் பொதுச் செயலாளாராகவும் உள்ளார்.
# பிரம்மகிரி தொல்பொருள் தளம்

**பிரம்மகிரி** இந்தியாவின் கர்நாடகா மாநிலத்தில் சித்ரதுர்கா மாவட்டத்தில் அமைந்துள்ள ஒரு தொல்லியல் தளமாகும். இந்த இடம் கௌதம மஹரிஷியும் அவரது மனைவி அகலிகையும் வாழ்ந்த இடம் என்று மரபுவழிக் கதை ஒன்று சொல்லப்படுகிறது. அவர் நன்கு அறியப்பெற்ற ஏழு இந்துத் துறவிகளில் (சப்தரிஷி மண்டலம்) ஒருவராக கருதப்படுகிறார். 1891ஆம் ஆண்டு *பெஞ்சமின் எல். ரைஸ்* என்பவரால் இந்த தளம் முதன்முதலாக ஆராயப்பட்ட போது, அவர் பேரரசர் அசோகரின் அதிகாரப்பூர்வமான அறிக்கைகள் செதுக்கப்பட்ட பாறைகளை இங்கே கண்டுபிடித்தார். இந்த அறிக்கைகள் செதுக்கப்பட்ட பாறைகள் இந்த வட்டாரம் *இசிலா* என அழைக்கப்பட்டது என்று குறிப்பிட்டது மட்டுமின்றி மௌரியப் பேரரசின் தென்கோடி அளவைக் குறித்தது. பிரம்மகிரி தளம் சுற்றியுள்ள சமவெளிகளுக்கு மேல் 180 மீட்டர் உயர்ந்தும் கிழக்கே-மேற்கே சுமார் 500 மீட்டர் மற்றும் வடக்கே-தெற்கே 100 மீட்டர் அளவிலும் நிற்கும் ஒரு கறுப்பு (கல்)|கருப்பு]] தெரிபாறையாகும். இந்த தளம் இங்கே ஏராளமான பெருங்கற்கால நினைவுச்சின்னங்கள் கண்டறியப்பட்டுள்ளதற்காக நன்கு அறியப்படுகிறது . இங்கு காணப்படும் தொடக்க காலத்தில் அல்லது வரலாற்றின் முற்பகுதியில் நிகழ்ந்த குடியேற்றம் குறைந்தது கி.மு. 2ஆம் நூற்றாண்டிற்கு முந்தையதாக இருக்கலாம் என்று காலம் குறிப்பிடப்பட்டுள்ளது.
# முக்கம்பட்டி

**முக்கம்பட்டி** (MOOKAMPATTI) என்பது இந்தியாவின், தமிழ்நாட்டின், போச்சம்பள்ளி வட்டத்துக்கு, உட்பட்ட ஒரு வருவாய் கிராமம் ஆகும்.
# முக்கம்பட்டி

## மக்கள்வகைப்பாடு

2011 ஆண்டு மக்கள் கணக்கெடுப்பின்படி இக்கிராமத்தில் 966 வீடுகள் உள்ளன. கிராமத்தின் மொத்த மக்கள் தொகையானது 3916 ஆகும். இதில் ஆண்கள் எண்ணிக்கை 1949, பெண்களின் எண்ணிக்கை 1967 என உள்ளது. மக்களின் கல்வியறிவு விகிதமானது 61.40 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# பண்ணந்தூர்

**பண்ணந்தூர்** (*Pannandur*) என்பது இந்தியாவின், தமிழ்நாட்டின், போச்சம்பள்ளி வட்டத்துக்கு, உட்பட்ட ஒரு வருவாய் கிராமம் ஆகும். ஊரின் வடக்குப் பகுதியில் தென்பெண்ணை ஆறு பாய்கிறது. ஊரின் தெற்கே ஏரி ஒன்று காணப்படுகிறது. இதனால் இந்த ஊர் ஊரைச்சுற்றி புசமையான வயல்வெளிகள் நிறைந்து செழிப்பு மிக்கதாக உள்ளது.
# பண்ணந்தூர்

## ஊர் பெயர் வரலாறு

இந்த ஊரில் கிளையுள்ள பனை மரம் உள்ளது. இந்தப் பனைமரம் உள்ளதாலேயே இந்த ஊர் பண்ணந்தூர் என அழைக்கப்படுவதாக கூறுகின்றனர்.
# பண்ணந்தூர்

## ஊரின் சிறப்புகள்

இந்த ஊரில் சென்னகேசவ பெருமாள் கோயில், திருக்கல்யாண ஈசுவரர் கோயில் ஆகிய பழமையான கோயில்கள் உள்ளன. மேலும் பிற்காலத்திய சுப்பிரமணியர் கோயில், பிள்ளையார் கோயில் ஆஞ்சநேயர் கோயில் போன்றவை உள்ளன. மேலும் இந்த ஊரில் 100 ஆண்டுகளுக்கு முன்பு ஜீவசமாதி அடைந்த ஒரு மகானின் ஜீவசமாதி ஊர் குடியிருப்பின் நடுவில் காணப்படுகிறது.  
இந்த ஊருக்கு வெளியே ஏரிக்கு அருகில் கொக்குக் கல் என்ற கல் உள்ளது. அதை ஊர்மக்கள் கொக்கு கல் என்று அழைக்கின்றனர். அதன்மீது கொக்குகள் அமருமாதலால் இப்பெர் பெற்றது. அந்தக் கல்லில் ஒரு கல்வெட்டு உள்ளது. அதைப்படித்தால் தலை வெடித்துவிடும் என்று ஊர்மக்கள் நம்புகின்றனர்.
# பண்ணந்தூர்

## அமைவிடம்

காவேரிபட்டணம் ஊராட்சி ஒன்றியத்துக்கு உட்பட்ட இந்த ஊரானது காவேரிப்பட்டணத்தில் இருந்து 11 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 31 கிலோமீட்டர் தொலைவிலும், மாநிலத் தலைநகரான சென்னையில் இருந்து 268 கிலோமீட்டர் தொலைவிலும் உள்ளது.
# பண்ணந்தூர்

## மக்கள்வகைப்பாடு

2011 ஆண்டு மக்கள் கணக்கெடுப்பின்படி இக்கிராமத்தில் 1026 வீடுகள் உள்ளன. கிராமத்தின் மொத்த மக்கள் தொகையானது 4066 ஆகும். இதில் ஆண்கள் எண்ணிக்கை 2078, பெண்களின் எண்ணிக்கை 1988 என உள்ளது. மக்களின் கல்வியறிவு விகிதமானது 68.9% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# பரந்தப்பள்ளி

**பரந்தப்பள்ளி** (PARANDAPALLI) என்பது இந்தியாவின், தமிழ்நாட்டின், போச்சம்பள்ளி வட்டத்துக்கு, உட்பட்ட ஒரு வருவாய் கிராமம் ஆகும்.
# பரந்தப்பள்ளி

## மக்கள்வகைப்பாடு

பர்கூர் ஊராட்சி ஒன்றியத்துக்கு உட்பட்ட இந்த ஊரானது மாவட்டத்தின் தலைநகரான கிருஷ்ணகிரியில் இருந்து 14 கிலோமீட்டர் தொலைவிலும், மாநிலத் தலைநகரான சென்னையில் இருந்து 252 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 988 வீடுகள் உள்ளன. கிராமத்தின் மொத்த மக்கள் தொகையானது 3896 ஆகும். இதில் ஆண்கள் எண்ணிக்கை 2058, பெண்களின் எண்ணிக்கை 1838 என உள்ளது. மக்களின் கல்வியறிவு விகிதமானது 62.4% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# சோ. தேவராஜா

**சோ.தேவராஜா** சட்டத்தரணியும் பிரசித்த நொத்தாரிசும் சத்திய ஆணையாளரும், நாடக நடிகர்,எழுத்தாளர், கவிஞர். 1968இலிருந்து மேடைநாடகங்களில் நடித்து வருபவர். செவ்வானத்தில் ஒரு நாடகத்தில் சிறந்த நடிகருக்கான ஜனாதிபதிப் பரிசு பெற்றவர். பல கவியரங்கங்களில் பங்கெடுத்தவர். இவரது 'ஆச்சி' கவிதைத் தொகுப்பு வெளிவந்திருக்கின்றது. தேசிய கலை இலக்கியப் பேரவையின் பொதுச் செயலாளராகவும் கொழும்புத் தமிழ்ச் சங்கத்தின் தலைவராகவும் திகழ்ந்திருக்கின்றார். தாயகம் இதழின் ஆசிரியர் குழு உறுப்பினராகவும் உள்ளார். பண்டத்தரிப்பு காலையடி மறுமலர்ச்சி மன்றத்தின் நிறுவகர்களில் ஒருவர்.
# சோ. தேவராஜா

## வாழ்க்கைக் குறிப்பு

காலையடி, பண்டத்தரிப்பில் 1953.11.17 இல் சோமசுந்தரம், சற்குணம் தம்பதிகளுக்கு மூத்த மகனாகப் பிறந்தார். தனது எட்டாவது வயதில் மூன்றாம் வகுப்பு படிக்கையில் தந்தையை இழந்தார். திருநெல்வேலி முத்துத்தம்பி வித்தியாலயத்தில் கல்வி கற்றார். கொழும்பு பல்கலைக்கழகத்தில் சட்டமாணிப் பட்டம் பெற்றார். அதே ஊரைச் சேர்ந்த மாணிக்கவாசகர் கலாலக்ஷ்மியை திருமணம் புரிந்தார். மல்லாகம் நீதிமன்றத்தில் சட்டத்தரணியாக தனது பணியைத் தொடர்ந்த இவர் 1990களில் கொழும்புக்கு இடம்பெயர்ந்து அங்கு தனது பணியைத் தொடர்ந்தார். ஜனமகன், அபிலாஷா ஆகிய இரு பிள்ளைகளை பெற்ற இவர் மீண்டும் 2010களில் யாழ்ப்பாணம் மீண்டு வந்து தனது பணியைத் தொடர்கின்றார்.
# சோ. தேவராஜா

## கலைத் துறையில்

சிறுவயதில் பேச்சாற்றலும் நடிப்பாற்றலும் கைவரப்பெற்ற இவர் தனது நண்பர்களுடன் இணைந்து 1968இல் காலையடி தேவ கோபால கிருஷ்ண நாடகமன்றம் உருவாக்கினார். சாம்பிராட் அசோகன், நட்பு போன்ற நாடகங்களல் முக்கிய பாத்திரங்களில் நடித்தார். பணிப்புலம் அம்பாள் சனசமூக நிலையம், காலையடி ஆகிய இடங்களில் நாடங்கள் மேடையேறின.பின் 1972இல் காலையடி முருகன் விளையாட்டுகழகத்துடன் இணைந்து மறுமலர்ச்சி மன்றம் உருவாக்கப்பட்டது. நட்பு, வாழ்வின் வழி போன்ற நாடகங்களில் கதாநாயகன் பாத்திரத்தில் நடித்து பார்ப்போர் மனதை கொள்ளை கொண்டார். 1975இல் தூங்காத தூண்கள் எனும் முழுநீள நாடகம் கதைவசனம் எழுதி கதாநாயகன் பாத்திரத்தில் நடித்து அந்நாடகம் பண்டத்தரிப்பு மகளிர் உயர் கல்லூரியில் மேடையேறியது. அதே ஆண்டில் காலைக்கவிஞன் அழ.சந்திரஹாசன் கதைவசனத்தில் மகாதேவர் நெறியாழ்கையில் 'காகிதப் புலிகள்' நாடகத்தில் முக்கிய பாத்திரத்தில் நடித்தார். இந்நாடகம் 70 மேடையேற்றங்களை கண்டு சிறந்த நாடகமாக தேர்ந்து 'மீண்டும் பாரதி' எனப் பெயர் மாற்றப்பெற்றது. வியர்வைத் துளிகள், வீரம் விளைந்தது போன்ற பல நாடகங்களி்ல் நடித்தார்.  
கொழும்பில் செவ்வேள் எழுதி இயக்கிய 'செவ்வானத்தில் ஒரு' என்ற நாடகத்தில் நடித்ததன் மூலம் அரச நாடக விழாவில் சிறந்த நடிகருக்கான ஜனாதிபதிப் பரிசு பெற்றார். வானொலியில் கே.எம். வாசகரின் 'வாழப்பிறந்தவர்கள்' நாடகத்தில் நடித்தார். வீ. எம். குகராஜாவின் 'கதை இதுதான்' வீடியோ திரைப்படத்திலும் நடித்தார். நெறியாளராக குழந்தை ம. சண்முகலிங்கத்தின் 'கூடிவிளையாடு பாப்பா' 'காட்டுராஜா' 'மாதொருபாகம்' நாடகங்களை மன்ற சிறுவர், இளம் பெண்கள் நடிக்க மறுமலர்ச்சி மன்றத்தில் மேடையேற்றினார். 'தாலியம்' நாடகத்தினை எழுதி இயக்கினார்.
1978 இல் உருவாகிய நாடக அரங்கக் கல்லூரியில் நாடகப் பயிற்சி பெற்றதோடு அக் கல்லூரியின் தயாரிப்பான கோடை, உறவுகள், பொறுத்தது போதும், கந்தன் கருணை போன்ற நாடகங்களில் நடித்து சிறப்பான நடிப்பினை வெளிப்படுத்தியிருந்தார்.  
தேசிய கலை இலக்கியப் பேரவையில் இணைந்து அதன் இணைச் செயலாளராக இருந்து மகாகவி பாரதி நூற்றாண்டு விழா ஆய்வரங்குத் தொடரை ஒழுங்கு செய்து 1982 இல் நடத்தியதி்ல் முதன்மை வகித்தார். தாயகம் இதழ் 1983 இல் மீள வெளிவந்தபோது அதன் ஆசிரியர்குழுவில் ஒருவராக இருந்து தாயகம் வெளியீட்டில் தனது கணிசமான பங்களிப்பை வழங்கிவருகிறார். 90களில் பேரவையின் பொதுச் செயலாளராக பொறுப்பேற்று செயற்பட்டார். செண்பகன் என்ற புனைபெயரில் கவிதைகள் பல எழுதியதோடு பல கவியரங்கங்களில் பங்கேற்று சிறப்பான முறையில் கவிதைகளை உரைப்பதில் பிரசித்திபெற்றார். கவிதைகளை தொகுத்து 'ஆச்சி' என்ற நூல் வெளிவந்தது. வெளிவராத கவியரங்கக் கவிதைகளும் பிறகவிதைகளும் ஏராளம்.
நடிப்பில் சிறு இடைவெளி இருந்தாலும் முதிய வயதிலும் மக்கள் களரியின் 'வெண்கட்டி வட்டம்', செம்முகம் குழுவின் 'அன்பமுதூறும் அயலார்' நாடகங்களில் பல பாத்திரங்களில் நடித்து தனது குணசித்திர நடிப்பால் இளையோரையும் கவர்ந்து வருகின்றார்.
# சோ. தேவராஜா

## நூல் வெளியீட்டாளராக

தேசிய கலை இலக்கியப் பேரவையின் நூல்வெளியீட்டுப் பொறுப்பாளராக செயற்பட்டு தமிழகத்தில் சென்னையிலும் கொழும்பிலும் ஈழத்து எழுத்தாளர்கள் பலரின் நூல்களை வெளிக்கொணர்வதில் முன்னின்று நூறு நூல்களுக்கு மேல் வெளியிட்டு தேசிய கலை இலக்கியப் பேரவை சாதனை படைப்பதில் காரண கர்த்தாவாகத் திகழ்ந்தவர். பிரபலமான எழுத்தாளர்களது நூல்களை வெளியிட்டதோடு நின்றுவிடாது வளர்ந்துவரும் எழுத்தாளர்களின் நூல்களையும் வெளியிட்டு விநியோகத்தை விரிவு படுத்தும் வகையில் தேசிய கலை இலக்கியப் பேரவையின் பிரிவாக புத்தகப் பண்பாட்டுப் பேரவையினையும் உருவாக்கியவர். யாழ்ப்பாணத்தில் வசந்தம் புத்தக நிலையத்தை பொறுப்பெடுத்து கொழும்பில் வசந்தம் புத்தக நிலையம் உருவாக்கி தென்னிந்திய இலக்கிய நூல்கள், ஈழத்து நூல்களை கொழும்பிலும் யாழ்ப்பாணத்திலும் பெற்றுக்கொள்ளும் நிலையை ஏற்படுத்தினார்.
# சோ. தேவராஜா

## சமூக சீர்திருத்த வாதியாக

1973 இல் மறுமலர்ச்சி மன்றம், பணிப்புலம் அம்பாள் சனசமூக நிலையம், சாந்தை இந்து இளைஞர் மன்றம் ஆகிய கிராமிய அமைப்புகளை ஒன்றிணைத்து மது ஒழிப்பு இயக்கத்தினை உருவாக்கி திபாவளி தினத்தில் சாந்தையிலிருந்து காலையடி வரை மது ஒழிப்பு ஊ்ர்வலத்தை முன்னின்று நடாத்தினார். இன்றும் தனது கொள்கையின் வழி விலகாது குடிப்பழக்கம், போதை எதிர்ப்பில் தீவிரமாக ஈடுபட்டு வருபவர். சின்னமேளம் என்ற சதுர்ஆட்டத்தினை நிறுத்துவதற்கான பணிப்புலம் அம்பாள் ஆலயத்தில் சத்தியாக்கிரகப் போராட்டத்திலும் பங்குகொண்டார். அதனைத் தொடர்ந்து மிகவும் பின்தங்கிய கிராமத்தின் குறிச்சியாகிய பன்னமூலையில் அந்த ஊரின் இளைஞர்களை ஒன்றுதிரட்டி காலையடி தெற்கு மறுமலர்ச்சி மன்றம் உருவாக்கி நல்வழியில் இளைஞர்களை வழிநடுத்துவதில் வெற்றிபெற்றார்.
# சோ. தேவராஜா

## சமூக, அரசியல் தளங்களில்

மாக்சிய நெறியினை தனது மார்க்கமாக வரித்துக்கொண்டு தோழர் மணியத்தின் வழிகாட்டலில் தற்போதைய புதிய ஜனநாயக மாக்சிய- லெனினிய கட்சியில் (இலங்கைக் கம்யூனிஸ்ட் கட்சி(இடது)) இணைந்து அதன் அரசியல் குழு உறுப்பினர், பொருளாளர் பதவிகளில் இருந்து அரசியல் பணிகளைத் தொடர்பவர். நூற்றுக்கணக்கான மேடைகளில் பேச்சாளர். 85 இல் மனித உரிமைகள் இயக்கத்தில் செயலாளராக இருந்து மனித உரிமையை வற்புறுத்தி ஊர்வலங்களை அதன் தலைவர் இராசசுந்தரம் அவர்களுடன் இணைந்து நடாத்தினார். யாழ்ப்பாணத்தில் நாடாளுமன்றத் தேர்தலில் சனநாயக இடதுசாரி முன்னணியிலும் சுயேட்சைக் குழுவிலும் இருமுறை போட்டியிட்டார். சுன்னாகம் நிலத்தடி நீர் மாசுபடுத்தலுக்கெதிரான மக்கள் போராட்டங்களிலும் நீதிமன்றத்தில் தொடக்கப்பட்ட வழக்கில் நொதேர்ன் பவர் நிறுவனத்திற்கெதிரான வழக்கில் சுன்னாகம் மக்களுக்கு நீதிவேண்டி குரல் கொடுத்தார்.  
அரசியல் ஏடான 'புதிய பூமி' இதழில் செண்பகன் என்ற புனைபெயரில் 'தமிழ் தேசியமும் குறுநலப் பித்தும்' என்ற தொடர் கட்டுரையினை எழுதிவந்தமையானது 2000களில் தமிழ் தேசிய போராட்டம் முனைப்புப் பெற்ற காலத்தில் குறிப்பிடக்கூடிய அவரது அரசியல் கண்ணோட்டமாக கொள்ளலாம்.
# சோ. தேவராஜா

## வெளிவந்த நூல்கள்

- ஆச்சி கவிதைத் தொகுப்பு- 2001
- என்ர அப்பு என்ர அம்மா கவிதை தொகுப்பு 2023
- கூவிப் பிதற்றலன்றி... கவியரங்க கவிதைகள் 2023
- நிற்க அதற்குத் தக - கவியரங்க கவிதைகள் 2023
- அன்புள்ள தோழனுக்கு - அரசியல் கடிதங்கள் 2023
- வானம் வசப்படும் சிறார் பாடல்கள் (யானைத் தாத்தா தேவன் பூதனார்) 2023
- சாதனா ஆடுறா - சிறார் பாடல்கள் (யானைத் தாத்தா தேவன் பூதனார்) 2023
- நான் நானல்ல - கவிதை தொகுப்பு 2023
- தமிழ் தேசியமும் குறுநலப் பித்தும் -அரசியல் கட்டுரைகள் 2023
- பிள்ளைகள் இசைப்பா - சிறார் பாடல்கள் (யானைத் தாத்தா தேவன் பூதனார்) 2023
# சபிதா பேகம்

**சபிதா பேகம்** (*Sabitha Beegam*) கேரள மாநில கொல்லம் மாவட்டத்தின் முதல் (மேயர்) ஆவார். வழக்கறிஞர் ஆன இவர் ஒரு சமூக சேவகியும், அரசியல்வாதியாகவும் செயல்பட்டார். இந்திய பொதுவுடைமைக் கட்சி (மார்க்சிஸ்ட்) கட்சியின் சார்பாக கொல்லம் மாவட்டத்திலிருந்து தேர்ந்தெடுக்கப் பட்டார். சபிதா கொல்லம் மாநகராட்சியின் மேயரானார்  
2010 ஆம் ஆண்டு நடந்த தேர்தலில் காங்கிரசு கட்சியைச் சேர்ந்த மாய கோபிகிருட்டிணன் என்பவரால் ஒன்பது வாக்குகள் வித்தியாசத்தில் தோல்வியுற்றார்.  
இந்திய வரலாற்றில் இளம்வயதில் தேர்ந்தெடுக்கப் பட்ட மாநகராட்சியின் முதல் இளைய மேயர் சபிதா என்ற பெருமை இவருக்கு உண்டு.
# க. தணிகாசலம்

**க.தணிகாசலம்** தாயகம் இதழின் பிரதம ஆசிரியர், எழுத்தாளர், கவிஞர்
# க. தணிகாசலம்

## அறிமுகம்

1974 இல் வெளிவந்து பின் 1983 இலிருந்து யாழ்ப்பாணத்திலிருந்து தொடர்ந்து வெளிவரும் 'தாயகம்' இதழின் பிரதம ஆசிரியர். எழுபதுகளிலிருந்து சிறுகதை எழுத்தாளராக மிளிர்ந்து வரும் இவரது சிறுகதைகள் தாயகம், புது வசந்தம், புதியபூமி இதழ்களில் பல்வேறு புனைபெயர்களில் வெளிவந்திருக்கின்றன. அதேபோல் கவிதைகள் பலவற்றை புனைபெயர்களில் தாயகம் இதழில் எழுதியுள்ளமையோடு பல கவியரங்குகளிலும் பங்கெடுத்துள்ளார். இவரது சிறுகதைகள் *பிரம்படி*, *கதைமுடியுமா* என்ற தலைப்புகளில் நூல்களாக வெளிவந்துள்ளன. இவரது தேர்ந்த கவிதைகள் *வெளிப்பு* என்ற தலைப்பில் நூலாக வெளிவந்துள்ளது. பல கட்டுரைகளையும் எழுதியுள்ளார். தேசிய கலை இலக்கியப் பேரவையினை ஆரம்பிப்பதில் முன்னின்றுழைத்து தற்போது அதன் துணைத் தலைவராகவும் செயற்படும் இவர் 'தாயகம்' மூலம் பல எழுத்தாளர்களுக்கு களம் அமைத்துக் கொடுத்திருக்கின்றார்.
# க. தணிகாசலம்

## வாழ்க்கைச் சுருக்கம்

யாழ்ப்பாணம் அச்சுவேலியில் 28.09.1946 இல் பிறந்தார். கோப்பாய் இருபாலையை இளமைக்காலத்தில் வசிப்பிடமாக கொண்டவர். கொக்குவிலில் திருமணம் புரிந்து வாழ்ந்துவருகின்றார். யாழ். பரமேஸ்ராக் கல்லூரியில் சிரேஸ்ட தராதரம் வரை பயின்றவர். தனது பதினெட்டாவது வயதிலிருந்து எழுதிவருபவர். இருபாலை பாரதி கலாமன்றம் இவரது நாடக எழுத்தாக்கங்களுக்கு களம் அமைத்துக்கொடுத்தது.
# க. தணிகாசலம்

## பொதுவுடமை வாதியாய்

தமிழ் மக்கள் மீதான சிங்களப் பேரினவாத ஒடுக்கலுக்கெதிராகவும் தனது சொந்தக் கிராமமான இருபாலையிலேயே தாழ்த்தப்பட்ட மக்களின் சமத்துவத்துக்கும் சனசமூக நிலையத்தில் சரிநிகர அந்தஸ்த்துக்குமாக சளையாது போராடி வெற்றி கண்டவர்.  
தமிழ்த் தேசியம், இலங்கைத் தேசியம் (சிங்களத்தேசியம்) என்பவற்றுக்குமப்பால் விரிந்த சிந்தனையுடன் பல்லினப்பண்பாட்டுப் புதுமையை சிந்திக்கும் வண்ணம் செயற்படும் மக்கள் எழுத்தாளர் க. தணிகாசலம் பொதுவுடைமைச் சித்தாந்தத்தின் சமகால சான்றாதாரமாக விளங்குகின்றார்.  
சொல்லுக்கும் செயலுக்கும் நடைமுறையில் முரண்பாடு காணாதவர். தொழிலாளியாய் - விவசாயியாய் - எழுத்தாளராய் - பதிப்பாசிரியராய் - கதாசிரியராய் - கவிஞராய் - சமூகநலத் தொண்டராய் - அரசியல் தோழராய் தன் வாழ்வைப் பன்முகப்பணியில் பதித்துக் கொண்டவர்.
பேரினவாதத்துடன் விட்டுக்கொடுக்காத போராட்டம் நடாத்திவரும் போராளியாக விளங்கும் அதே சமயம் தமிழ்த்தேசியத்தின் குறுந்தேசியக் குரலுக்குள் தன்னை உட்படுத்தாதுள்ளார். என்றும் ஒடுக்கட்பட்ட மக்கள் மத்தியிலே தனது இருப்பையும் உயிர்ப்பையும் தளராது பேணுபவர்.
மாக்சிய லெனிச மாவோயிச கொள்கையின் பால் தளராத பிடிப்பு கொண்டவர்.